‫[موسيقى البداية]‬
‫إيه دي؟ بسم الله الرحمن الرحيم.‬ ‫أعوذ بالله من الشيطان الرجيم.‬
‫[صوت ارتطام ا‬‫لزجاجة ‬‫بالماء]‬
‫[صوت زقزقة عصافير]‬
‫بالنسبة لإيراد الأرض،‬ ‫فده لمصروفك لغاية منشوف هنعمل فيها إيه.‬
‫أنا عارف إن إيردها ضعيف،‬ ‫بس مش بفكر في البيع دلوقتي.‬
‫لما أجي المرة الجاية بقى إن شاء الله.‬
‫والتحويل اللي كنت ببعته كل شهر،‬ ‫هيفضل زي ما هو.‬
‫لو عايز تيجي "أمريكا"،‬ ‫قلي وأنا أعملك كل الترتيبات.‬
‫طب مبتفكرش ترجع تشتغل تاني؟ ‬
‫مش قصدي يعني تفتح عيادة.‬ ‫بس في تخصصات ممكن تناسبك.‬
‫زي التحاليل مثلًا. افتح معمل تحاليل.‬
‫طيب، دلوقتي في مشكلة في الشغالين.‬
‫حتى دادا "زينب" تعبت وهتبطل شغل.‬
‫والفيلا زي ما إنت شايف محتاجة خدمة.‬
‫[متلعثمًا] أنا هقفل الفيلا.‬
‫وهروح شقة "إسكندرية".‬
‫عندك حق.‬
‫البيت بقى كبير عليك.‬
‫العالم هنا [متلعثمًا] بقى صغيّر أوي عليا.‬
‫[صوت عزف البيانو]‬
‫مش فاهم قصدك.‬
‫[متلعثمًا] أنا طول عمري قاعد في البيت‬
‫عمري ما كان عندي حياة خاصة.‬
‫يا دوب معاد الطيارة.‬
‫البقية في حياتك يا "يحيى".‬
‫[يحيى] دايمًا بسأل نفسي…‬
‫إمتى ابتدت الحكاية أو الأحداث اللي عشتها؟‬
‫هل في بداية محددة؟‬
‫ولّا الحدث نتيجة اختيار وقرار؟‬
‫والاختيار بيتولد‬ ‫من اللي قبله ويودي للي بعده.‬
‫يمكن الحكاية ابتدت لما بقيت وحيد‬ ‫من غير علاقات أسرية أو اجتماعية.‬
‫من غير أوامر ونواهي وتوقعات.‬
‫من غير لوم أو تشجيع أو حتى توجية.‬
‫[يدندن]‬
‫من غير أي قيود أو حدود.‬
‫لما بقيت وحيد، ‬
‫نفس الوقت بقيت حر.‬
‫[موسيقى]‬
‫[صوت نوارس]‬
‫يومها لما شفت البحر، حسيت إنه بناديلي.‬
‫يمكن ده السبب اللي خلاني أتحول‬ ‫من طبيب عاطل إلى صياد سمك.‬
‫ولّا جايز كنت بشغل وقتي.‬
‫[أصوات ‬‫بائعين‬‫]‬
‫بس المؤكد، إني كنت بحاول أزوّد دخلي القليل.‬
‫علشان أقدر أعيش حياة متقشفة.‬
‫[موسيقى]‬
‫[صوت جرس]‬
‫- "يحيى"!‬ ‫- [يضحكان]‬
‫- "كارلا".‬ ‫- كبرت يا "يحيى".‬
‫تعالى مامينا هتفرح بك أوي.‬
‫[كارلا] مامينا شوفي مين جيه.‬
‫كنتي لسا بتسألي عليه وعلى أخباره من يومين.‬
‫[موسيقى]‬
‫فاكر يا "يهيى"،‬
‫أما الله يرحمه كان عاوز يهميك‬
‫كنت تهرب وتيجي عندي؟‬
‫[متلعثمًا] كنتي تتفقي معايا‬ ‫إننا أستحمى وتديني الشكولاتة.‬
‫واحد قبل الهمام وواحد بعد الهمام.‬
‫ومرة، كان مامينو عايز يهميك‬
‫وهربت وجيت عندي عريان والمية نازل منك.‬
‫- كنت عاوز شكولا.‬ ‫- طول عمره قليل الأدب.‬
‫كان بيوقف عريان‬ ‫في [بالفرنسية] الشرفة. فاكر؟‬
‫و[بالفرنسية] يتبول ع الشارع.‬
‫[امرأة] كان أيام هلوة.‬
‫بس إنتي ليه سيبتوا الشقة "يهيى"؟‬
‫[متلعثمًا] بس إحنا مسبناش الشقة.‬
‫هج "هاشم" قال كدا.‬
‫[متلعثمًا] حج "هاشم" مين؟‬
‫هج "هاشم" اشترى البيت من معلم "إبراهيم".‬
‫[متلعثمًا] مين المعلم "إبراهيم"؟‬
‫البيت ده،‬ ‫كان بتاع [بالإيطالية] السيد "كازارتي".‬
‫كان مشيت 58…‬
‫[يحيى] بيتهيألي إن الحكاية‬ ‫ابتدت قبل كدا بكتير.‬
‫- كان باع البيت…‬ ‫- [يحيى] جايز حتى قبل ما اتولد. ‬
‫لأني عشت الجزء الأخير من تغيير اجتماعي.‬
‫أولاده…‬
‫[يحيى]‬‫ ‬‫وجايز اللي حصلي كان نتيجة من نتائج‬ ‫التغيير ده في مدينة لسا فيها ريحة زمان.‬
‫[أصوت نوارس]‬
‫[موسيقى]‬
‫[أغنية "رق الحبيب" لأم كلثوم]‬
‫[‬‫أصوات ارتطام كؤوس‬‫]‬
‫"براندي"؟‬
‫[متلعثمًا] ماشي.‬
‫- كاس تاني؟‬ ‫- إمم.‬
‫- كاس كمان؟‬ ‫- إمم.‬
‫- حضرتك أول مرة تشرفنا؟‬ ‫- دي أول مرة أشرب.‬
‫- وإيه رايك؟‬ ‫- حاجة غريبة.‬
‫[يدندن أغنية "أو فرتونا" ل‬‫"‬‫كرمينا بورانا‬‫"‬‫]‬
‫[يحيى] أحيانًا التجارب الصغيّرة‬ ‫بكون ليها تأثير في مسار الأحداث.‬
‫زي لما شربت لأول مرة.‬
‫يمكن تكون نتيجتها خبرة مزعجة أو مؤلمة،‬
‫بس فتحت قدامي أبواب عالم مختلف،‬ ‫بتقل فيه الحواجز بين الناس.‬
‫[أصوات سيارات]‬
‫[متلعثمًا] واحد "براندي".‬
‫هات كاس يابني.‬
‫اشرب.‬
‫بس متغُبش علشان تعرف تروّح.‬
‫قبل متشرب،‬ ‫لازم تعرف هتروّح على رجليك ولّا حد هيشيلك.‬
‫"لمارا"، وجّب مع الراجل ده.‬
‫خو‬‫د‬‫ يا عم. عيش.‬
‫- [متلعثمًا] هو مين اللي روحني إ‬‫مبارح‬‫؟‬ ‫- "قبيل".‬
‫- "قبيل"؟ "قبيل" مين؟‬ ‫- "قبيل" اللي لسا خارج دلوقتي.‬
‫[‬‫صوت ‬‫عزف بيانو]‬
‫[يحيى] شيء عادي إنك تسمع موسيقى بالصدفة‬ ‫من بيت زي باقي البيوت.‬
‫لكن الغريب هو سبب ارتباطي بالموسيقى دي.‬
‫يمكن علشان كنت بحب الموسيقى.‬
‫ولّا علشان جمال العزف.‬
‫ولّا متعة التلصص كأنك بتقرأ رسالة‬ ‫مش موجهة ليك إنت من إنسان متعرفوش.‬
‫ولّا علشان طعم الحزن والألم‬ ‫وأحيانًا الغضب اللي حسيته في الموسيقى‬
‫كانت نفس المشاعر اللي كنت بحسها جوايا.‬
‫[انتهاء العزف]‬
‫برافو.‬
‫[يحيى] برافو.‬
‫برافو.‬
‫قوم فز. ‬
‫- روح يابني هاتله واحد شاي.‬ ‫- حاضر يا فندم.‬
‫تعالا.‬
‫اقعد.‬
‫مش عيب إن راجل محترم زيك‬ ‫يعمل اللي إنت عملته ده؟‬
‫سُكر وعربدة وإزعاج.‬
‫محاولة اقتحام منزل وترويع سكانه.‬
‫أنا هفرج عنك لأن همّا اتنازلوا عن البلاغ.‬
‫بس عارف لو الكلام ده حصل تاني؟‬
‫ممكن أعرف إنت عملت كدا ليه؟‬
‫- [متلعثمًا] المزيكا.‬ ‫- مزيكا؟ مزيكة إيه؟‬
‫- أصل [متلعثمًا] المزيكا كانت حلوة أوي.‬ ‫- هو إنت لسا سكران ولّا إيه؟‬
‫قوم قوم يلّا مع السلامة.‬
‫[‬‫صوت ‬‫عزف بيانو]‬
‫أحيانًا الدنيا بتمطر‬
‫وأحيانًا تمشي في شارع فاضي في لحظة معينة.‬
‫وأحيانًا تكون في وحدة ماشيا ومعاها شمسية.‬
‫كل دي مجموعة صدف.‬
‫بس في الحالة دي اتطورت الصدف‬ ‫وخلقت علاقة مربكة.‬
‫ومؤلمة من غير نهاية واضحة.‬
‫تحب تمشي معايا تحت الشمسية؟‬
‫[متلعثمًا] أنا هنا.‬
‫ده بيتك؟‬
‫[متلعثمًا] إنتي رايحا فين؟‬
‫يعني مفيش حتة معينة.‬
‫هتمشي لوحدك؟‬
‫- لا أنا هركب تاكسي.‬ ‫- [متلعثمًا] ممكن أوصلك لتاكسي. ‬
‫لأ مفيش داعي. متخفش عليا.‬
‫طيب، تصبح على خير.‬
‫[متلعثمًا] اتفضلي لو عايزا؟‬
‫أنا بردانة. تعزمني على كباية شاي؟‬
‫هو إنت اسمك إيه؟‬
‫[متلعثمًا] "يحيى".‬
‫وأنا اسمي "نورة".‬
‫[متلعثمًا] هروح أجيب الشاي.‬
‫ده بيتك؟‬
‫هو إنت بتشتغل إيه؟‬
‫[متلعثمًا] بشتغل صياد.‬
‫بس ده مش بيت صياد.‬
‫أصل ده بيت [متلعثمًا] العيلة.‬
‫معندكش مزيكا؟‬
‫متشكرة ع الشاي.‬
‫تحب أنزل؟‬
‫[موسيقى]‬
‫[متلعثمًا] أصلي أنا كنت عيان بقالي يومين.‬
‫[متلعثمًا] ممكن تقعدي للصبح.‬
‫[متلعثمًا] الدنيا برد وجايز تمطّر تاني.‬
‫إنت عاوزني أقعد؟‬
‫خلاص. أنا ممكن اقعد وأمشي الصبح بدري.‬
‫[متلعثمًا] في أوضة تانية جوا.‬
‫لا أنا هنام هنا جنب الدفاية.‬
‫[صوت باب يُفتح]‬
‫[صوت باب يُغلق]‬
‫بردانة.‬
‫أنا [متلعثمًا] ممعيش فلوس.‬
‫ثانية وحدة.‬
‫معايا [متلعثمًا] 20 جنيه.‬
‫طيب؟‬
‫حضرتك [متلعثمًا] عاوزة كام؟‬
‫اللي إنت عاوزه.‬
‫ينفع 10 جنيه؟‬
‫و[متلعثمًا] تاخذي بالباقي سمك.‬
‫اقعد. ‬‫ا‬‫تفضل.‬
‫ده إيه ده؟‬
‫سمك.‬
‫إنت بتشتغل إيه؟‬
‫- [متلعثمًا] صياد…‬ ‫- يا راجل كل ده علشان تقول صياد.‬
‫إنت زعلت؟‬
‫متزعلش طيب.‬
‫يا باش مهندس.‬
‫عملت إيه بإزازاة الـ"ويسكي"؟‬
‫[متلعثمًا] شربتها.‬
‫شربتها كلها؟ ومين شالك وإنت مروّح؟‬
‫[متلعثمًا] مروّحتش. نمت في القسم.‬
‫يا يا يا راجل حد يجيه نوم في القسم؟ كُل كُل.‬
‫[متلعثمًا] هو إنت بتشتغل إيه؟‬
‫[بالإنجليزية] حارس شخصي.‬
‫إزاي؟‬
‫كدا. باقف في [بالإنجليزية] المله‬‫ى ‬‫الليلي.‬
‫[متلعثمًا] يعني بتضرب الناس؟‬
‫[متلعثمًا] هو أنا ضايقتك في حاجة؟‬
‫يا‬‫ عم متخذش في بالك.‬
‫بس أنا مبضربش حد.‬
‫عارف خيال المآتة‬ ‫اللي بيقف كدا يخوّف العصافير؟‬
‫أهو آني كدا. الناس تشفني تخاف من شكلي.‬ ‫لكن آني حالف منضربش حد.‬
‫ممكن أسألك سؤال بس تقلي بصراحة؟‬
‫إنت بتخاف مني؟ يعني لما بتشفني بتخاف؟‬
‫في الأول آه.‬ ‫[متلعثمًا] بس لما عرفتك عرفت إنك طيب.‬
‫يعني إحنا صحاب وعيش وملح‬‫،‬‫ صح؟‬
‫خلاص أنا بكرا عازمك ع السينما.‬
‫- ‬‫[‬‫متلعثمًا] ده سمك "كارلا".‬ ‫- منين؟‬
‫- من البحر.‬ ‫- إنت اللي اصطدته؟‬
‫[بالفرنسية] شكرًا.‬
‫موحشتكش [بالإيطالية] المعكرونة‬ ‫بتاعت "فرانشيسكا"؟‬
‫[متلعثمًا] طبعًا.‬
‫خلاص تتعشى معنا يوم السبت.‬ ‫[بالفرنسية] اتفقنا؟‬
‫[بالفرنسية] اتفقنا.‬
‫وبعدين في عشة الفراخ‬ ‫اللي أنا واقف فيها دي.‬
‫هات يا عم.‬
‫ركز معايا في الحوار.‬
‫- "قبيل".‬ ‫- إيه في إيه؟‬
‫- الواد اللي جنبي بيعاكسني.‬ ‫- بيعاكسك وفي السينما؟‬
‫- دي إيه الأخلاق دي؟‬ ‫- آه شفت؟ واد لبط عايز يتروّق.‬
‫إنت اسمك إيه؟‬
‫[متلعثمًا] "يحيى".‬
‫- يختي عليه! شفتي الطعامة؟‬ ‫- دوسي. ‬
‫أنا اسمي "بيسة".‬
‫ميهمكش خالص خلي الكلام عليا والفعل عليك.‬
‫تعالى تعالى.‬
‫أنا رايحة أجيب فشار، اوعى حد يضحك عليك‬ ‫ويقعد جنبك لحد ما أجي. ماشي؟‬
‫- خوذي بالك منه يا بتّ.‬ ‫- عنيا.‬
‫بقولك إيه،‬ ‫الفيلم ده شكله هيحرك مشاعري أوي.‬
‫ت‬‫ي‬‫جي نبقى نروحه الأسبوع الجاي؟‬
‫إيه ده إيه ده إيه ده؟ همّا بيعملوا كدا ليه؟‬
‫[امرأة] اوعى إيدك.‬
‫[ضحكات]‬
‫[صوت رن جرس الباب]‬
‫- إيه الشياكة دي؟‬ ‫- [متلعثمًا] ده ليكي.‬
‫مامينا. حبيبي وصل.‬
‫[‬‫أغنية إسبانية‬‫]‬
‫"فرانشيسكا".‬
‫- إنتي أحسن واحد يرقص في "إسكندرية".‬ ‫- [بالإيطالية] لا لا لا.‬
‫عارف "يهيى"،‬ ‫البيت ده بقالوا كتير مكنش فيه موسيقا ورقص.‬
‫هاج "هاشم" كلمته امبارح في التليفون.‬
‫صاحب البيت الجديد كلمك؟‬
‫عاوز نسيب بيت،‬
‫يديني [بالفرنسية] 100 مليون، نسيب بيت.‬
‫[متلعثمًا] وقلتيله إيه؟‬
‫مش قلت هاجة.‬
‫مش عارفا أعمل إيه.‬
‫أنا طول عمري في "إسكندرية".‬
‫رحت "إيطاليا" زيارات.‬
‫بس أنا ‬‫إ‬‫سكندراني طول عمري.‬
‫نلاقي فين شقة زي دي؟‬
‫مش عارفا أعمل إيه.‬
‫صعب نغيب عن بعض 10 سنين‬ ‫ونرجع نكمل كأننا كنا امبارح.‬
‫أنا مش عارفا إيه اللي حصلك‬ ‫وإنت مش عارف إيه اللي حصلّي.‬
‫[متلعثمًا] فاكرة لما كنا بنروح النادي‬ ‫ونقعد نرقص طول الليل؟ ‬
‫إمم.‬
‫ونرجع البيت.‬
‫ونبوس بعض هنا.‬
‫[هامسة] وأنا بخاف من بابيتو.‬
‫[متلعثمًا] أنا اتخرجت من كلية الطب،‬
‫[متلعثمًا] حاولت أبقى دكتور‬ ‫بس لما كنت بتكلم كانوا العيانين…‬
‫ينسوا المرض و[متلعثمًا] يقعدوا يضحكوا. ‬
‫[متلعثمًا] والممرضات كانوا يقعدوا يتفرجوا‬ ‫عليا وأنا بكلم العيانين،‬
‫[متلعثمًا] مع ابتسامة عاوزا تبقى ضحكة.‬
‫أما الدكاترا زمايلي،‬ ‫[متلعثمًا]‬‫ ‬‫فأنا اللي كنت ‬‫مُسختهم‬‫.‬
‫[متلعثمًا] سبت الطب.‬
‫[متلعثمًا] إنتي دخلتي كلية الفنون مش كدا؟‬
‫[كارلا] لما كنت في الكلية بابيتو مات.‬
‫دخلنا قل.‬
‫اشتغلت مع مدام "لوتشيا".‬
‫إنت عارف لغاية دلوقتي‬ ‫ممكن أمتحن وآخد بكالوريوس؟‬
‫بس ده مبقاش مهم.‬
‫في لحظة فكرت إننا أستقل‬ ‫وأعمل ا‬‫لأتيليه‬‫ بتاعي.‬
‫قررت أسيب ا‬‫لمدام‬‫.‬
‫الغريبة إنها ماتت.‬
‫من ساعتها بخاف أسيب حد ليموت.‬
‫المهم.‬
‫اشتريت الأتيليه وجددته.‬
‫مع إنه كل ا‬‫لأتيليهات ‬‫كانت خلاص بتقفل.‬
‫علشان الناس بقت تشتري جاهز ومستورد.‬
‫بس أنا قررت أستمر ونجحت.‬
‫إنت عارف يا "يحيى"،‬ ‫كل هوانم "إسكندرية" دلوقتي بقوا زبايني.‬
‫بقيت [بالإنجليزية] امرأة أعمال ناجحة.‬
‫[متلعثمًا] حبيتي؟‬
‫أيوة.‬
‫بس كان دايمًا في حاجة ناقصة.‬
‫شيء ما يمنعكش من الحب‬
‫بس ميخلهوش يكمل. ‬
‫شيء بيلغي المتعة بعد شوية.‬
‫يمكن علشان أنا كنت مهمومة بالشغل.‬
‫كلها علاقات فشلت.‬
‫والحقيقة إننا اللي كنت السبب.‬
‫[متلعثمًا] ودلوقتي؟‬
‫دلوقتي معرفش حد.‬
‫خصوصًا إن كل زبايني ستات.‬
‫تصبح على خير يا "يحيى".‬
‫هشوفك إمتى؟‬
‫إيه رأيك بكرا؟‬
‫فوت عليا الساعة 7 نتعشى مع بعض‬ ‫بس أنا عزماك.‬
‫[بالفرنسية] اتفقنا؟‬
‫[بالفرنسية] اتفقنا.‬
‫هو أنا بحب "كارلا"؟‬
‫أنا بحب "كارلا".‬
‫[يحيى] أنا‬
‫بحب‬
‫"كارلا".‬
‫أنا بحب "كارلا".‬
‫[كارلا] 97.‬
‫67.‬
‫بتبصي عليا ولّا ع الفستان؟‬
‫"تاهريرا"؟‬
‫"أنطونيو ماراس".‬
‫اخترتي حاجة يا مدام "ريهام"؟‬
‫ولا جبت قماش.‬
‫سيباكي إنتي تختاريلي.‬
‫طلبك إيه؟ [بالفرنسية] من أجل سهرة؟‬
‫- إمم.‬ ‫- بتحبي الإكسسوارات كتير؟‬
‫بحب الألماظ.‬
‫الحقيقة بحب كل حاجة غالية.‬
‫بحس إنها تقدير ليا من الدنيا ومن الحياة.‬
‫وإنت كمان مدام "كارلا"،‬ ‫مبتحبيش الألماظ والحاجات الغالية؟‬
‫بحبها بس مبحبش ألبس كتير منها.‬
‫تبقى إيه فايدتها؟‬
‫إيه رأيك؟‬
‫- إنت عايزاه [بالفرنسية] مقوّر؟‬ ‫- ده اقتراح.‬
‫ممكن تقلعي الفستان؟‬
‫مدام "دبوس" وصلت.‬
‫تستنى شوية. لسا 5 دقائق على معادها.‬
‫مش هعطلك. أنا كمان عندي معاد.‬
‫لازم نقعد مع بعض أكتر.‬
‫إيه رأيك لو تجيلي البيت؟‬
‫أنا آسفة. مبروحش بيوت الزباين.‬
‫خلاص. أنا أجيلك لما تفضي.‬
‫إمتى؟‬
‫أنا بخلص الساعة 7.‬
‫مش هتلبسي الفستان؟‬
‫مش عايزا أعطلك. لما آجي.‬
‫[صوت جرس الباب]‬
‫[‬‫صوت ‬‫باب يُفتح]‬
‫[رجل] الدكتور "يحيى"؟‬
‫[يحيى] أيوة؟‬
‫أنا الحج "هاشم" مالك العمارة الجديد.‬
‫أنا ‬‫كا‬‫يلك يا دكتور النهاردا،‬ ‫علشان نقول‬‫وا‬‫ الكلمتين اللي فيهم الشفا‬
‫ونتفقوا ونخلصوا‬ ‫مع بعض أوام أوام بإذن واحد أحد.‬
‫آني بقيت المالك هنا والملك لله طبعًا.‬
‫نويت بإذن الله نهدّوا البيت ده‬ ‫ونبنوا مطرحه [بالإنجليزية] مركز تجاري‬
‫وفكرت كمان يا خويا،‬
‫إن إحنا نعمل [بالإنجليزية] الحمام،‬ ‫لا مؤاخذة يعني، جراج.‬
‫أنا راكل مليش في المشاكل‬ ‫والمحاكم والقضايا واللبش ده.‬
‫- [متلعثمًا] بس…‬ ‫- آني عارف عارف إنك دفعت الإيكار مأنكرناش.‬
‫إحنا لما رفعنا القضية وكسبناها بإذن الله،‬ ‫مكناش لقيين حد فيكو علشان نتفهموا معاه.‬
‫لكن إنت دلوقتي موكود وحقك عندي‬ ‫واللي عنه الحك "هاشم" يزيد مينقصش.‬
‫إحنا رضينا السكان كلهم.‬ ‫كله تمام التمام والحمد لله.‬
‫مفضلش غير حضرتك‬
‫اللي تؤمر بيه آني خدامك.‬
‫عايز عيادة في الإداري، معنديش أي مانع.‬
‫عايز شقة، أديك في عمارتي‬ ‫اللي في "المنضرة" تنوّر وأهلًا وسهلًا بيك.‬
‫عايز فلوس، الفلوس موجودة وكاش.‬
‫- كله تمام. هاه قلت إيه يا دكتور؟‬ ‫- [متلعثمًا] البيت ده مش مجرد بيت.‬
‫- [يبلعثم] ده ذكريات وتاريخ…‬ ‫- يا ليلة غبرا!‬
‫إنت هتقعدلي سنة علشان تقول كلمتين؟‬ ‫ده آني كان زماني هديت وبنيت وبعت.‬
‫لا حول‬‫ ‬‫ولا قوة إلا بالله.‬ ‫آني صحيح مضروب في حرب،‬
‫إنما أنت ما شاء الله ربنا يزيد‬ ‫مضروب في الحروف كلها.‬
‫شوف يا دوك، من غير مناهدة وتهتهة،‬ ‫حكم أنا راكل نحبوا نكيبوا من الآخر.‬
‫هي آه آه أولأ لأ.‬ ‫ولو لأ، هتبقى آه إن شاء الله.‬
‫واللي ميقولشي آه، هيقول آااه.‬
‫[بالإنجليزية] مرحبًا.‬
‫[موسيقى]‬
‫إحنا في بينا معاد.‬
‫- يااه.‬ ‫- إيه في إيه؟‬
‫أصلي افتكرت في معاد مع صديق الساعة 7.‬
‫يبقى عليكي تختاري.‬
‫[بالإنجليزية] نخبك.‬
‫لسا "يهيى" مجاش.‬ ‫هو "كارلا" بيشتغل كتير وبيتأخر.‬
‫أما يجي خليه يطلعلك.‬
‫[صوت غلق الباب]‬
‫[‬‫صوت ‬‫عزف بيانو]‬
‫[متلعثمًا] نوبة إيه؟‬
‫واللهي ما أنا عارف. ‬
‫متخشب كدا وبيرتعش.‬
‫[متلعثمًا] ينفع أخشله؟‬
‫- [بيسة] "قبيل"؟ مالك يا "قبيل"؟‬ ‫- [امرأة] يا لهوي!‬
‫[بيسة] مالك يا "قبيل" بتعمل كدا ليه؟‬
‫[بيسة] رد عليا يا حبيبي.‬
‫[بيسة] "قبيل". "قبيل". "قبيل".‬
‫- [بيسة] "قبيل".‬ ‫- [يحيى] اوعى اوعى.‬
‫- ["يحيى" متلعثمًا] حد…‬ ‫- وحياة أبوك يا شيخ‬
‫- ["يحيى" متلعثمًا] حد يجيب…‬ ‫- وحياة أبوك انطق انطق.‬
‫- ["يحيى" متلعثمًا] جيب فوطة…‬ ‫- [بيسة] فوطة! فوطة يا "منى" بسرعة.‬
‫- [منى] خدي يا "بيسة"‬ ‫- [بيسة] خذ.‬
‫[بيسة تبكي] "قبيل". رد عليا يا "قبيل".‬
‫[بيسة تبكي] "قبيل" مالك يا "قبيل" رد عليا.‬
‫- [امرأة] هو عنده إيه يا سي "يحيى".‬ ‫- [متلعثمًا] دي نوبة صرع.‬
‫في [بالإنجليزية] ورم‬ ‫في الفص الجبهي الأيمن للدماغ.‬
‫لازم نحلل ونعرف نوعه.‬
‫احتمال إن العملية تأثرعلى‬‫ ‬‫الذاكرة‬ ‫لأن الورم [بالإنجليزية] غير مغلف.‬
‫أنا مقدرش أعرف حدود تأثيره ع الذاكرة‬
‫لأن ده حسب الحالة أثناء الجراحة‬ ‫إنت طبعًا دكتور وفاهم.‬
‫كل العملية ما كانت أسرع، يكون أفضل.‬
‫ومظنش إني محتاج أقولك النتائج‬ ‫لو معلمتش العملية.‬
‫أنا بحب "بيسة".‬
‫التحويل لسا موصلش.‬
‫بس [متلعثمًا] ده بقاله 15 يوم.‬
‫للأسف موصلش. اسأل بعد يومين.‬
‫- دي تالت مرة [متلعثمًا] أسأل.‬ ‫- ممكن تسأل من التليفون.‬
‫وحياة أمي مهسيبك يابن الكلب يا جزمة.‬
‫- وحياة أمي مهسيبك يا ابن الكلب يا جزمة.‬ ‫- بس بس بس.‬
‫واللهي مهسيبك.‬
‫[موسيقة ملاهي]‬
‫ده بقاله يومين مبيجيش. بيقولوا عيان.‬
‫- جاله صرع.‬ ‫- [متلعثمًا] يعني هو مش جاي النهاردا؟‬
‫مظنيش.‬
‫طلما اتأخر لغاية دلوقتي،‬ ‫يبقى مش جاي النهاردا.‬‫ ‬
‫تحب نبلغوه حاجة؟‬
‫[متلعثمًا] لا أنا هروحله البيت.‬
‫مش هتلاقيه. بيقولوا راح عند جماعة قرايبه.‬
‫متشكر أوي.‬
‫- اقعد اشرب شاي.‬ ‫- متشكر.‬
‫- "يهيى"؟‬ ‫- [بالإيطالية] مساء الخير "فرانشيسكا".‬
‫- اتفضلي ادخلي.‬ ‫- لا لا [متلعثمًا] الوقت متأخر.‬
‫أنا نسيت أجيب عيش،‬ ‫[متلعثمًا] ألاقي عندك عيش زيادة؟‬
‫تصور يا "يهيى"، "كارلا" نسي يجيب معاه.‬
‫- تصبحي على خير "فرانشيسكا".‬ ‫- وإنت من أهله.‬
‫[يحيى] إيه يعني؟‬
‫بقالي يومين مكلتش.‬
‫مش قادر أ‬‫طلب ‬‫من أي حد.‬
‫حتى "قبيل" معرفتش أشوفه.‬
‫أنا بتهته وأنا بتكلم مع الناس.‬
‫بس أنا مبتهتهش وأنا بتكلم مع نفسي.‬
‫بس أنا مش عايز أتكلم مع نفسي‬
‫عايز أتكلم مع الناس.‬
‫[صوت رعد]‬
‫جتلك وأنا مش محتاج واديتني رزق.‬
‫دلوقتي جايلك وأنا جعان بتبخل عليا.‬
‫ده ‬‫ظ‬‫لم ده ولّا فوضى؟‬
‫[موسيقى]‬
‫[صوت جرس الباب]‬
‫أعمل إيه؟‬
‫وحشتيني.‬
‫مامينا جوا.‬
‫استني.‬
‫شقة مين دي؟‬
‫شقة جيران. ساكن فيها واحد صديق.‬
‫بس هو عيان.‬
‫نايم عندنا تحت‬ ‫"فرانشيسكا" واخدا بالها منه.‬
‫استريّح خليك مستريّح.‬
‫شوية شوربة سخنة.‬
‫إنت عندك برد.‬
‫- تصبحي على خير "فرانشيسكا".‬ ‫- وإنت من أهله.‬
‫[ضحكات]‬
‫[امرأة] احكيلي عن صاحبك ده.‬
‫[كارلا] مفيش. مفيش كتير يتحكي.‬
‫احكي القليل.‬
‫مش أكتر من قبلات تذكارية.‬
‫كام بوسة من 10 سنين ع السلم.‬
‫وبوسة جديدة.‬
‫غير أحضان الترحيب والوداع.‬
‫وإيه الجذاب فيه؟‬
‫إنه طفل كبير.‬
‫بريء، مش كداب.‬
‫- [امرأة تضحك]‬ ‫- [كارلا] ليه بتضحكي؟‬
‫[امرأة] متقدريش تعتمدي على ده.‬ ‫كل ده هيتغير.‬
‫يعني مسألة وقت.‬
‫- [امرأة] معاكي سجاير؟‬ ‫- [كارلا] ع الطرابيزا هناك.‬
‫أنا مكنتش بفكر في "يحيى"‬
‫ولا مستنياه.‬
‫بس لما رجع، حسيت عمر تاني رجعلي.‬
‫كإني ببتدي من جديد، من 10 سنين.‬
‫لغاية ما قابلتك.‬
‫لما قبلتيني…‬
‫حصل إيه؟‬
‫الرواية دايمًا كذابة.‬
‫غامضة.‬
‫ساعات مش مضمونة،‬
‫بس لذيذة.‬
‫وده بيخلي الحب يبان بسيط وساذج.‬
‫الاختيار هنا هو طريقة حياة‬
‫ومكان حياة.‬
‫لأن باختياري،‬ ‫فقدت الزمن الجميل والحياة البريئة.‬
‫لازم أعيش مغامرة الرواية.‬
‫دي مكانها مش هنا.‬
‫أنا لما اخترت وسبت "يحيى" في نفس الوقت‬ ‫قررت أسيب "مصر" وأرجع "إيطاليا".‬
‫[صوت جرس الباب]‬
‫[‬‫صوت ‬‫باب يُفتح]‬
‫[صوت باب يُغلق]‬
‫[متلعثمًا] دقيقة وحدة.‬
‫[متلعثمًا] اتفضلي اقعدي.‬
‫تاكلي معايا؟ [متلعثمًا] أعملك سندويتش؟‬
‫- [متلعثمًا] هعملك سندويتش.‬ ‫- أنا مش جعانة.‬
‫أنا بس كنت عايزا أعرف بتاكل إيه.‬
‫دي رسالة لقيتها في البحر‬ ‫وأنا بصطاد [متلعثمًا] جوا إزازة.‬
‫بس مكتوبة بلغة غريبة أوي.‬
‫مش إنجليزي ومش فرنساوي‬ ‫ولا إسباني أو إيطالي.‬
‫مش لاتيني خالص‬ ‫مع إنها مكتوبة [متلعثمًا] بحروف لاتيني.‬
‫وده قاموس لاتيني؟‬
‫وإنت ‬‫ا‬‫تعلمت لاتيني؟‬
‫[متلعثمًا] شوية في الكلية.‬
‫- كلية إيه.‬ ‫- [متلعثمًا] كلية الطب.‬
‫عارفة أنا‬ ‫[متلعثمًا] كنت بفكر فيكي النهاردا؟‬
‫[بالفرنسية] شكرًا.‬
‫أنا قلت…‬
‫أجي أنام عندك الليلة دي.‬
‫بس أنا [متلعثمًا] ممعيش فلوس.‬
‫- مش مهم.‬ ‫- مينفعش.‬
‫[متلعثمًا] مقدرش أستغلك.‬
‫مش يمكن أنا اللي عايزا أستغلك؟‬
‫[متلعثمًا] لو معندكيش حتة تنامي فيها‬ ‫لغاية الصبح خليكي.‬
‫[متلعثمًا] بس مش هقدر آخد التمن.‬
‫إنت مش فاهم حاجة.‬
‫أنا أقدر أنام في أحسن [بالفرنسية] فندق.‬
‫"الشيراتون"،‬‫ ‬‫"سان جيوفاني"،‬ ‫"سيسل"، "السلاملك".‬
‫بس أنا عايزا أبقى معاك.‬
‫فاهم؟‬
‫"يحيى".‬
‫عايزا أروح البحر.‬
‫[‬‫"‬‫نورة‬‫"‬‫ تضحك]‬
‫["يحيى" متلعثمًا] بتضحكي على إيه؟‬
‫عارف نكتة الراجل اللي بيتهته؟‬
‫لأ‬‫ [متلعثمًا] معرفهاش.‬
‫هقولهالك. بيقولك مرة زبون دخل مطعم‬ ‫فنده [بالفرنسية] النادل قاله:‬
‫["تتلعثم] "عندك إيه بيتاكل؟‬
‫فـ [بالفرنسية] النادل قاله:‬ ‫"[تتلعثم] عندي سمك‬‫ ‬‫فيليه ‬
‫ورز وسلطة.‬
‫قاله: "هاتلي فيليه‬‫.‬‫" ‬
‫جيه زبون تاني بعد شوية ونده [بالفرنسية]‬ ‫النادل وقاله: "لو سمحت عندك إيه بيتاكل؟‬
‫قاله: عندي سمك عندي رز‬ ‫عندي فيليه عندي سلطة."‬
‫قاله: "خلاص هتلي سمك".‬
‫الزبون الأولاني ‬‫ا‬‫تغاظ أوي‬ ‫فقام ناده [بالفرنسية] النادل قاله:‬
‫"[تتلعثم] أنا زعلان منك. إنت بتتريق عليا".‬
‫فـ [بالفرنسية] النادل قاله:‬ ‫"[تتلعثم] أنا آسف يا فندم."‬
‫بس أنا أصلي‬ ‫[تتلعثم] بتريق‬‫ ‬‫ع الزبون التاني."‬
‫[‬‫"‬‫نورة"‬‫ ‬‫تضحك]‬
‫لا اضحك أكتر. بضحّك أكتر من كدا على فكرة.‬
‫[‬‫"‬‫نورة"‬‫ ‬‫تضحك]‬
‫["يحيى" متلعثمًا] بتعملي إيه يا مجنونة؟‬
‫[نورة] نازلة البحر وإنت كمان.‬
‫يا نهار أسود المركب بتتهز أوي.‬
‫المية تجنن يلّا بسرعة.‬
‫أسرع أسرع يلّا.‬
‫[متلعثمًا] غريبة.‬ ‫ده كل يوم بيعزف زي دلوقتي.‬
‫"يحيى". أنا لازم أمشي عندي معاد.‬
‫- [متلعثمًا] طب استني شوية.‬ ‫- مش هقدر.‬
‫- [متلعثمًا] هشوفك إمتى؟‬ ‫- بكرا. استناني بكرا.‬
‫[صوت عزف بيانو]‬
‫"نورة"؟‬‫س‬
‫- أؤمر حضرتك؟‬ ‫- [متلعثمًا] عاوز أدخل.‬
‫- في حجز حضرتك؟‬ ‫- ‬‫لأ‬‫.‬
‫أنا آسف. الدخول هنا بحجز.‬ ‫بعد إذن سيادتك بس. بعد إذنك.‬
‫ا‬‫تفضل يا باشا. مساء الخير يا باشا. شرفتنا.‬
‫[نورة] مشكلتي كل يوم‬ ‫إزي أضيّع الوقت ‬‫وأمرر الساعات‬‫.‬
‫الأيام كلها زي بعضها.‬
‫والساعات بتمر بطيئة ومن غير طعم‬
‫وكل دقيقة حِمل لازم أتخلص منه.‬
‫ساعات كنت بحس إني محظوظة.‬
‫ما هو أنا كان ممكن أبقى زي الولاد دول.‬
‫ولّا يمكن كنت بحاول‬‫ أصبّر ‬‫نفسي.‬
‫"يحيى" حاجة مختلفة.‬
‫برا مسار حياتي العادية.‬
‫غير كل اللي أعرفهم.‬
‫"يحيى" مجرد مغامرة.‬
‫شربة مية وسط العطش.‬
‫تجربة في حياة،‬
‫مبقاش فيها تجارب.‬
‫بقالك [متلعثمًا] 3 أيام مجيتيش.‬
‫معاك حق. وحشتني موت.‬
‫كنتي فين؟‬
‫[متلعثمًا] كنتي فين؟‬
‫كنت عيانة.‬
‫[متلعثمًا] إنت كدابة.‬
‫[متلعثمًا] لسا شايفك أول امبارح‬ ‫وإنتي نازلة من عربية مع راجل.‬
‫[متلعثمًا] ودخلتوا مطعم.‬
‫إنتي ليه كدا؟‬
‫يعني إيه؟‬
‫- ليه [متلعثمًا] بتشتغلي موم…‬ ‫- مومس.‬
‫وده مضايقك.‬
‫ما هو إنت لازم تقبل ده.‬
‫ليه؟‬
‫لأن دي الظروف. دي الدنيا.‬
‫ممكن [متلعثمًا] تفضلي معايا ليلة رأس السنة؟‬
‫هحاول.‬
‫عندك [متلعثمًا] مواعيد؟‬
‫جايز.‬
‫بتكسبي كام؟‬
‫ليلة رأس السنة [متلعثمًا] بتكسبي كام؟‬
‫ألف جنيه.‬
‫[متلعثمًا] أنا هعوضك.‬
‫[بالإنجليزية] مع السلامة يا "يحيى".‬
‫"نورة".‬
‫- [متلعثمًا] "نورة".‬ ‫- [بالفرنسية] مساء الخير "يحيى".‬
‫"كارلا".‬
‫"جادور"! مين صاحبة [بالفرنسية] العطر ده؟‬
‫ده [بالإنجليزية] مستوى عالي أوي.‬
‫عرفت تنقي يا شقي.‬
‫"يحيى". الحج "هاشم" اتصل‬ ‫بقول لازم نسيب الشقة آخر الشهر.‬
‫[صوت عزف بيانو]‬
‫[‬‫أغنية "فات الميعاد" لـ"‬‫أم كلثوم‬‫"‬‫]‬
‫لا دي مش جريجي.‬
‫مش رباني.‬
‫- دي مش تركي.‬ ‫- هو إنت تعرف تركي يا خواجة؟‬
‫يابني أنا من "قبرص"‬ ‫يعني نعرفوا تركي وعربي كمان.‬
‫"لينا". [بالمجرية] هلّا تنظرين؟‬
‫[بالمجرية] حاضر.‬
‫لا مش [بالمجرية] مجرية.‬
‫"غوبلين".‬
‫[لغة أجنبية]‬
‫[قبيل] شفت اللغات؟‬
‫[بالإنجليزية] هذه ليست‬ ‫باللغة الروسية ولا البلوشية ولا المجرية.‬
‫- [بالإنجليزية] ولا أي حاجة؟‬ ‫- لا والله.‬
‫أومال لغة إيه دي؟‬
‫[موسيقى]‬
‫أنا حاسس بقى يا دكتور‬ ‫إن الرسالة دي من روشيتة د‬‫كتور أصلًا‬‫.‬
‫آه لعلمك‬ ‫الدكاترة خطها مشخبط في الدنيا كلها‬
‫نورت يا دكتور "يحيى".‬ ‫إن شاء الله هتلاقيلها ترجمة.‬
‫- [قبيل] مع ألف سلامة.‬ ‫- سلام.‬
‫سلام يا د‬‫وك‬‫. ألف سلامة. ‬
‫وإنت تمسكلي الواجهة كدا‬ ‫بالشياكة والبدلة دي‬
‫وإنت بكرا الناس مبسوطين‬ ‫ومهيسين مش عايز مشاكل.‬
‫بقول ‬‫إيه ‬‫يا دكتور "يحيى".‬
‫بقولك إيه، بكرا يوم حلو يعني ورأس السنة‬ ‫وفي عرض [بالإنجليزية] مخصوص،‬
‫حبيت تسهر وتظبط ميهمكش‬
‫تعالى وأنا أظبطلك موكنة على جنب كدا‬ ‫ويتعمل معك أحلى واجب.‬
‫- سلام يا "قبيل".‬ ‫- سلام يا د‬‫وك‬‫. ألف سلامة.‬
‫- [رجل] اطلع برا الواجهة. ‬ ‫- [قبيل] أ‬‫يوة ‬‫يا باشا أهلًا وسهلًا نورتوا.‬
‫اتفضل يا باشا. أهلًا وسهلًا نورت.‬
‫- [متلعثمًا]‬‫ ‬‫أنا عايز السمكايا الكبيرة دي.‬ ‫- تحت أمرك.‬
‫- عاوز كام فرق؟‬ ‫- متغلاش عليك يا حبيبي.‬
‫كل سنة وإنت طيب.‬
‫- سلام عليكم.‬ ‫- مع ألف سلامة. مع السلامة.‬
‫- كل سنة وإنت طيب.‬ ‫- وإنتي طيبة. ‬
‫[صوت موسيقى] ‬
‫مش عجبك؟‬
‫لأ عاجبني بس أنا مش عايز‬ ‫يكون عندي [بالإنجليزية] ذوق محدد.‬
‫ليه؟‬
‫علشان بحس إن المازيكا‬ ‫الواحد لازم يتعب علشان يسمعها.‬
‫لازم يبذل شوية مجهود ميبقاش عارف النتيجة.‬
‫بجد.‬
‫قصدي إن النتيجة متبقاش مضمونة.‬
‫[متلعثمًا] مرة الأوركاسترا‬ ‫تبقى مش قد كدا. أو العزف عظيم.‬
‫[متلعثمًا] أو المايسترو وحش‬ ‫أو كل حاجة حلوة.‬
‫بس الإسطوانات والحاجات دي،‬
‫بتخلي كل حاجة مضمونة.‬
‫خلاص، هقفل المازيكا.‬
‫لا مش للدرجة دي. أنا عايز أسمع معاكي.‬
‫بس مش هقدر أحتفظ بيه.‬
‫مش ملاحظ إنك مبتهتهش؟‬
‫وكان دايمًا في الأمل إننا أعرف أتكلم كويس.‬
‫حققت أمل العيلة كلها‬
‫واتخرجت بامتياز.‬
‫بس معرفتش أتكلم كويس.‬
‫كنت دايمًا لما أبقى عايز أروح حتة،‬
‫آخد أخويا الكبير معايا علشان يتكلم بدالي.‬
‫أبويا في آخر أيامه كان بيبصلي بحزن أوي‬
‫كأني أنا كنت خيبة أمله في الدنيا.‬
‫[متلعثمًا] دكتور مع وقف التنفيذ.‬
‫إنتي مش قلتي‬‫ ‬‫إن إنت هتقضي معايا‬ ‫[متلعثمًا] ليلة رأس السنة؟‬
‫مش هينفع.‬
‫عندك شغل؟‬
‫إمم.‬
‫إيه ده؟‬
‫- ألف جنيه.‬ ‫- جبت منين الفلوس؟‬
‫إيراد الأرض.‬
‫عندك كم زبون النهاردا؟‬
‫لسا معرفش.‬
‫- إنتي مش بتقولي [متلعثمًا] إنك عندك معاد؟‬ ‫- أيوة مع زبون.‬
‫[متلعثمًا] هيدفع كام؟ أكتر من ألف؟‬
‫جايز. أنا وشط‬‫ار‬‫تي يا "يحيى".‬
‫لو عرفت أبسطه ممكن يدفع أكتر.‬
‫أدي كمان ألف.‬ ‫خذيهم [متلعثمًا] وخليكي معايا.‬
‫- "يحيى" إنت مش فاهم حاجة.‬ ‫- إيه اللي أنا مش فاهمه؟‬
‫[متلعثمًا] عاوزا فلوس أهي!‬
‫إنت بجد مش فاهم حاجة.‬ ‫إنت فاكر إننا علاقتي بيك هدفها فلوس؟‬
‫علاقتك بيا [متلعثمًا] هدفها مش الفلوس.‬
‫بس علاقتك‬ ‫[متلعثمًا] برجالة تانية هدفها إيه؟‬
‫[بالفرنسية] مع السلامة يا "يحيى".‬
‫كل سنة وإنت طيب.‬
‫[متلعثمًا] استني.‬
‫مش عاوز ده.‬
‫[متلعثمًا] "نورة". "نورة".‬
‫[صوت ألعاب نارية]‬
‫واقف هنا بتعمل إيه؟‬
‫- [متلعثمًا] مفيش.‬ ‫- وإيه ده؟ جايبه منين ده؟‬
‫وريني بطاقتك.‬
‫سمعتني؟ وريني بطاقتك.‬
‫- شيل ‬‫لي ‬‫الجهاز ده يابني.‬ ‫- [متلعثمًا] في…‬
‫- شيل يابني الجهاز ده.‬ ‫- [متلعثمًا] في…‬
‫وريني بطاقتك مش سمعتني؟‬
‫- [متلعثمًا] في…‬ ‫- بقولك طلع البطاقة يالا.‬
‫في البيت‬‫.‬‫ [متألمًا] آه.‬
‫- ["يحيى" متلعثمًا] إنت بتستهبل؟‬ ‫- أنا هوريك الاستهبال.‬
‫- ["يحيى" متلعثمًا] إنت…‬ ‫- خذ. أنا هقطعك النهاردا.‬
‫- وحياة أمي ما أنا سيبك.‬ ‫- ["يحيى" متألمًا] آه.‬
‫- قوم يا "يحيى".‬ ‫- [رجل] فك الكلابش.‬
‫يا عم الراجل واخد إفراج مكلبشينو ليه؟‬
‫فك يا عم.‬
‫معليش يا دكتور.‬
‫يلّا يا دكتور.‬
‫[رجل] اللي عايز مقص ستانلستيل نجيبله.‬
‫اللي عايز جراب ‬‫ريموت ‬‫نجيبله.‬
‫كان نفسي أبقى قوي أوي.‬
‫زيك كدا.‬
‫ليه يعني؟‬
‫علشان محدش يقدر يلمسني.‬
‫مقلتلك يا "يحيى" إن آني مبضربش حد.‬
‫[متلعثمًا] ليه؟‬
‫زمان من قيمة 11 سنة كدا،‬ ‫حصل حاجة زي اللي إنت شفتها دي.‬
‫بس الفرق إن آني مستحملتش الإهانة وا‬‫لألم‬
‫فضربت اللي ضربوني. كانوا 3.‬
‫وبعدين؟‬
‫واحد جاله إرتجاج في المخ‬ ‫والتاني انكسرله ضلعين.‬
‫[متلعثمًا] والـ3؟ ‬
‫مات.‬
‫[متلعثمًا] وحصل إيه؟‬
‫قضية ونيابة ومحكمة وحكم بالحبس.‬
‫ضرب أفضى للموت. بس حكم مخفف يعني‬ ‫علشان كانوا 3 وأنا واحد.‬
‫بس مش ده المهم.‬
‫[متلعثمًا] أومال إيه المهم‬‫؟‬
‫المهم نظرة الشاب اللي مات ده.‬
‫كانت عينيه كلها لوم وخوف.‬
‫كأنه عايز يقولي: "هي اللعبة قلبت بجد‬ ‫كدا ليه؟ إحنا متفقناش على كدا.‬
‫إنت ليه عملت كدا؟"‬
‫من ساعتها واللهي حلفت ممد إيدي‬ ‫على أي بني آدم مهما كان السبب.‬
‫- [متلعثمًا] بس إنت بتشتغل…‬ ‫- عارف يا دكتور.‬
‫[بالإنجليزية] حارس شخصي.‬ ‫ملقيتش شغلانة تانية غير كدا.‬
‫الناس بتشفني بتقلق من شكلي‬
‫ومحدش رضي يشغلني‬ ‫إلّا [بالإنجليزية] حارس شخصي،‬
‫بردو علشان شكلي وقوتي.‬
‫بس ده سر يا "يحيى".‬
‫لو صاحب المكان عرف إننا مش هضرب حد،‬
‫هيستغنى عني.‬
‫بس ولو، أنا مش همدّ إيدي على أي بني آدم.‬
‫- [نورة] بقالي نص ساعة مستنياك.‬ ‫- [يحيى] ليه؟‬
‫إنت غضبان.‬
‫بس غضبان من إيه؟‬
‫[متلعثمًا] لأنك كدا.‬
‫طب وماله؟ هاه؟‬
‫وفيها إيه؟ إيه المشكلة؟‬
‫"يحيى".‬
‫أنا ممكن أبعد عنك خالص ومتشوفنيش تاني.‬
‫بس أنا عايزاك تعرف إن‬‫ أ‬‫نا بحبك.‬
‫[موسيقى]‬
‫"نورة"؟‬
‫- "نورة"؟‬ ‫- إمم.‬
‫[متلعثمًا] إنتي بتستمتعي‬ ‫مع الرجالة التانيين؟‬
‫أنهي رجالة؟‬
‫الزباين.‬
‫هي الساعة كام؟‬
‫ردي عليا.‬
‫أحيانًا.‬
‫إزاي؟‬
‫مش عارفة إزاي.‬
‫أحيانًا.‬
‫[متلعثمًا] يعني إمتى آخر مرة‬ ‫حسيتي فيها بالمتعة؟‬
‫وإنت في الحبس.‬
‫كان راجل عجوز.‬
‫طخين وعنده كرش.‬
‫طبعًا كان غني.‬
‫عنده عربية "مرسيدس".‬
‫بيتهيألي كدا إنه مش متعلم كويس.‬
‫صوابع إيديه كانت تخينة‬ ‫كأنه جزار وأنا دبيحة.‬
‫الغريبة إنه هو ده اللي خلاني أحس.‬
‫عارف إداني كام؟‬
‫ألفين جنيه، بس أنا بقى مرضتش أخدهم منه.‬
‫[فرانشيسكا] "يهيى".‬
‫إنتي تقدري تجوزيه؟‬
‫رأيك إني [متلعثمًا] أتجوزها؟‬
‫ليه يا "يحيى"؟‬
‫ليه تشتري التوروماي‬ ‫لما إنتي تقدري تشتري تذكرة‬
‫[متلعثمًا] علشان مش قادر أقبلها زي ما هي.‬
‫سبها.‬
‫وإنتي، مش تدخلي كتير بهياة الناس.‬
‫[متلعثمًا] بس أنا بحبها.‬
‫"يحيى". إنت تحبه زي ما هو‬
‫مش زي ما إنت عاوزه يكون.‬
‫إنتي مش هتقدري تجوزيه‬
‫ومش قادرة تستغنى عنه.‬
‫اللي إنتي عايزاه مش مهم.‬
‫المهم اللي هي تقدر تعمله.‬
‫فهمتي؟‬
‫نفسي أكرهها.‬
‫بسألها عن حاجات [متلعثمًا] تخليني أكرهها.‬
‫بحاول أخليها…‬
‫تتألم.‬
‫كنت عارفة إنه موجوع‬ ‫بس مكنتش أقدر غير إني أخليه يتوجع أكتر،‬
‫يتألم لغاية ميكبر ويبقى ناضج.‬
‫زي ما أنا تألمت ولسا بتألم.‬
‫الأطفال بس همّا بس اللي منتظرين‬ ‫الحياة تديهم كل اللي همّا عاوزينه.‬
‫الفرق هو التسليم بإن الحياة مش منصفة‬
‫وإنها كتير بتبقى ظالمة.‬
‫كنت عارفة إنه هيتوجع لغاية ميقبل الحقيقة.‬
‫قصدي الواقع.‬
‫لأنه كان في فرق كبير مبين الحقيقة والواقع.‬
‫إحنا مش قلنا هنبطل السجاير؟‬
‫ليه؟‬
‫[رجل ينهج]‬
‫مبحبش التدخين في أوضة النوم.‬
‫بتعملي إيه؟‬
‫إنتي بتحطي مكياج ليه؟‬
‫مش إنت خلصت؟‬
‫يبقى علشان الزباين التنيين.‬
‫يعني إيه؟ مش فاهم.‬
‫تفتكر يا "محمود" أنا أقدر أشتكي؟ ‬
‫إنت معيّشني أحسن عيشة.‬
‫فلوس،‬
‫هدايا، عربية‬
‫بسواق.‬
‫هو ساعات بينقلك تحركاتي بس مش مشكلة.‬
‫إنت بقى بتيجي مرة مرتين‬ ‫في الأسبوع أو ساعات مرة كل أسبوعين.‬
‫تخرجني وتسهرني وتعشيني.‬
‫ساعات بترقص معايا‬
‫وبعدين نرجع وتنام معايا.‬
‫يبقى إيه الفرق بيني وبين المومس؟‬
‫الفرق إنك ست شريفة وزوجة.‬
‫إنت مراتي.‬
‫مراتك التانية. ‬
‫اللي من غير خلفة.‬
‫الإسكندرانية.‬
‫اللي من غير هموم.‬
‫اللي للمتعة بس.‬
‫يبقى إيه الفرق بيني وبين المومس؟‬
‫بتغير عليا ليه؟‬
‫متعاملني على إني مومس.‬
‫ست للمتعة.‬
‫زي الحقيقة.‬
‫طب إيه رأيك تبقى الزبون صاحب الأفضلية؟‬
‫طالما بتدفع كتير لما تعوزني تلاقيني.‬
‫ليه عاوز تبقى الزبون الوحيد؟‬
‫علشان زي مبتقولي.‬
‫بدفع كتير.‬
‫نخفض التكاليف.‬
‫بس مفيش داعي للاحتكار.‬
‫هاه؟‬
‫قلت إيه؟‬
‫- أنا راجع "مصر".‬ ‫- في النوى دي؟‬
‫وحشتك مراتك؟‬
‫حاولي ترتاحي شوية.‬ ‫إنت مش طبيعية خالص النهاردا.‬
‫وإنت فكر في اللي قلتهولك.‬
‫[موسيقى]‬
‫ر‬‫و‬‫حتلك مرتين للبيت ملقيتكش.‬
‫إيه ده؟‬
‫مفتاح البيت.‬
‫خليه معاكي.‬
‫دي دعوة علشان أجي أعيش معاك؟‬
‫الحج "هاشم" عايزك في كلمتين.‬
‫- الحج [متلعثمًا] مين؟‬ ‫- الحج "هاشم" صاحب البيت.‬
‫دلوقتي؟‬
‫- آه.‬ ‫- أه.‬
‫[متلعثمًا] دقيقة وحدة.‬
‫أهلًا بالحبيب الغالي. إزيك يا دكتور؟‬
‫هاه هتولنا شوية تفاح‬ ‫على علبتين عصير على تشكيلة تسالي وأرواح.‬
‫متخفش مش أرواح بني أدمين.‬ ‫ملبس ملبس. يلّا ياض إنت وهو بسرعة.‬
‫- تعالى تعالى. إنت فطرت عدم المؤاخذة؟‬ ‫- [يحيى] آه آه.‬
‫ده ميمنعش بردو‬ ‫من طبق جبنة تركي مع صُباعين بقسماط.‬
‫إنت ليك عندي بإذن واحد أحد أكلة سمك‬ ‫إنما إيه، من اللي إحنا بنصطدوه.‬
‫آه حكم آني صياد ماهر.‬
‫آني برجع من البحر معايا يجي 20 كيلو سمك.‬
‫- 20…‬ ‫- كيلو كيلو. آه 20 كيلو آه.‬
‫ما هو إحنا بنصطاده بطريقة تانية.‬ ‫عارف إحنا بنصطاده الزاي؟‬
‫بالديناميت. بنرمي الديناميت في البحر‬ ‫ونقعدوا نلموا في السمك بقى بقية النهار.‬
‫أصل الصنارة دي للهواة أنا مليش خُلق عليها.‬ ‫أنا صياد كيلو.‬
‫كله بسانانك. تعالى تعالى.‬
‫وإن كان ع‬‫ ‬‫الصبر، اتعلمناه وإحنا عيال.‬
‫صبرنا ونلنا. نلنا أوي الحمد لله.‬
‫هاه. قلت إيه يا دكتور "يحيى"؟‬
‫في إيه؟‬
‫طب ليه كدا يا د‬‫و‬‫ك؟ ما آني قلتلك.‬
‫ناوي تاخد شقة ولّا فلوس ولّا عيادة؟‬
‫ما هو إنت لما تاخد حاجة‬ ‫من دولي وبرضاك هتنفعك.‬
‫أحسن متاخد حاجة غصبًا عنك ومش هتعجبك.‬
‫ولّا إيه يابني؟ عدم المؤاخذة يعني.‬
‫عاوزا تسقطي ليه يا مدام؟‬
‫أسباب شخصية. حمل غير مرغوب فيه.‬
‫بكرا الساعة الـ8 الصبح.‬
‫دي ورقة المستشفى.‬
‫أنا [متلعثمًا] رايح أسمع مزيكا.‬
‫تيجي معايا؟‬
‫روح إنت. أنا هستناك.‬
‫[صوت باب يُفتح]‬
‫إيه؟ مفيش مزيكا النهاردا؟‬
‫- [متلعثمًا] مرحتش.‬ ‫- ليه؟‬
‫مش عايز أسيبك.‬
‫تفتكر بقيت بتحبني أكتر من المزيكا؟‬
‫أيوة.‬
‫أنا حامل.‬
‫نتجوز.‬
‫جايز متكنشي بنتك.‬
‫[متلعثمًا] وعرفتي منين إنها بنت؟‬
‫حاسة بكدا.‬
‫مش مهم.‬
‫[متلعثمًا] مدام بنتك مش مهم.‬
‫هتتجوز مومس؟‬
‫عارف كم راجل نام معها؟‬
‫كم واحد قضى ليلة وأحيانًا ساعة؟‬
‫كل حتة في جسمها ممكن يوصفهالك ألف راجل‬ ‫ويحكولك عن كل صوت وكل حركة.‬
‫هتتجوز إيه؟‬
‫[صوت باب يُفتح]‬
‫[نورة] طبعًا كنت عايزا أعيش‬ ‫مع "يحيى" واتجوزه.‬
‫أتجوز الراجل اللي حبني‬ ‫حتى وهو فاكر إن‬‫ أ‬‫نا مومس.‬
‫اللي قبل الطفل اللي في بطني‬ ‫من غير حتى ميتأكد إنه هو أبوه.‬
‫قبل ما أقابله كانت عندي حالة اكتئاب.‬ ‫مكنتش أعرف هي ليه لغاية مقابلته.‬
‫لما عاملني على إني مومس عرفت السبب.‬
‫لأن أنا كمان كنت بحتقر نفسي.‬
‫شايفة نفسي زي ما هو شايفني.‬
‫مومس بس لراجل واحد بس، اللي هو جوزي.‬
‫ابتديت أقبل نظرته ليا وأحتقر نفسي بس بوعي.‬
‫الغريب إننا بدل مقرر‬ ‫أسيب حياتي اللي بكرها،‬
‫قررت بغبائي إننا أسيبه هو‬
‫وأنزل الجنين‬
‫و‬‫أ‬‫قطع علاقتي بيه.‬
‫[موسيقى]‬
‫[بالإنجليزية] قضيت وقتًا ممتعًا‬ ‫في "شرم الشيخ" ‬
‫هو أنا لو عملت العملية‬ ‫هنسى كل حاجة يا دكتور؟‬
‫آه آه طبعًا إن شاء الله.‬
‫بسم الله الرحمن الرحيم‬ ‫"قل هو الله الأحد الله الصمد…‬
‫"قبيل". [متلعثمًا] لو معملتش العملية…‬
‫[متلعثمًا] هتموت يا "قبيل".‬
‫لو عملت العملية وفقدت الذاكرة،‬
‫لو شفتك مش هعرفك.‬
‫مش هعرف حد.‬
‫يعني مش هبقى أنا.‬
‫هيبقى واحد تاني اتولد من جديد‬
‫بس مش أنا.‬
‫"قبيل" اللي عارفينه أنا وإنت هيموت.‬
‫حتى لو عاش بعد العملية بردو هيموت.‬
‫هيبقى حد تاني بنفس الشكل ونفس الجسم‬
‫بس من غير ذكريات.‬
‫ويا ريت على كدا وبس.‬
‫أنا ممكن أموّت حد تاني.‬
‫بس أنا صعبان عليا،‬
‫أموت‬
‫و‬‫أ‬‫سيب "بيسة" لوحدها.‬
‫[موسيقى]‬
‫[صوت عزف بيانو]‬
‫باش مهندس. مساء الخير يا بيه.‬
‫- [متلعثمًا] مساء الخير.‬ ‫- طبعًا إنت عارف الحج راجل مؤمن.‬
‫ميتخيرش يعني عن السامعين‬
‫وعمره معمل شيء يغضب ربنا‬
‫وميحبش إن ده يحصل في ملكه.‬
‫وإنت لمؤخذة راجل عازب‬ ‫يعني مينفعش صنف الحريم يخش عندك.‬
‫علشان ده هيخالف الشرع وميرضيش ربنا.‬
‫- مين…‬ ‫- عارف هتقول إيه بس إحنا نبعد عننا الشبهات‬
‫واللي مش ضروري بلاش منه وإنت سيد مين يعرف.‬
‫ما‬‫ ا‬‫جتمع رجل وامرأة إلّا…‬
‫عالم معندهاش دم.‬
‫إحنا خلاص هنمشي من البيت.‬
‫هنقعد في بانسيون‬ ‫لغاية ما "كارلا" يبيع الأتيليه بتاعه.‬
‫وبعدين هنسافر "إيطاليا".‬
‫هتوهشني أوي يا "يهيى".‬
‫أما تيجي "إيطاليا"، تعالى ز‬‫و‬‫رنا.‬
‫أنا عاوزاك تشوف‬ ‫كل اللي إنت عاوزه في البيت.‬
‫وتاخده هدية.‬
‫يلّا! مستني إيه؟ متشوف اللي إنت عاوزه.‬
‫[موسيقى]‬
‫حياتي بقت كلها ليل.‬
‫كنت بنام طول النهار وانزل‬‫ ‬‫في الليل‬ ‫علشان أسمع موسيقى مبقتش موجودة.‬
‫وأمشي أدوّر على "نورة"‬ ‫في الشوارع والعربيات والمطاعم والبارات.‬
‫- ماله "يحيى"؟‬ ‫- جوا في الصالة، سخن نار.‬
‫يا ساتر يا رب.‬
‫"يحيى"؟ إيه يا دكتور؟ ألف سلامة ليك.‬
‫يا ساتر ده إنت مولع! طب هات البتاع ده.‬
‫سلامتك.‬
‫هات دي.‬
‫حيلك ‬‫يا عم. ‬‫متخفش‬‫،‬‫ على مهلك.‬
‫ألف سلامة ليك.‬
‫تاكسي يا "كلابالا".‬
‫[أ‬‫صوات ‬‫دجاج]‬
‫تحب تاكل جوا ولّا تاكل هنا؟‬
‫هنا.‬
‫اقعد.‬
‫- [متلعثمًا] دي جلبية مين؟‬ ‫- ده قفطان "قبيل".‬
‫أصله لما جابك كنت سخن نار‬ ‫وبقالك 3 أيام قاعد تخطرف.‬
‫إلّا قلي صحيح، هي مين "نورة" دي؟‬
‫لهو إنت صحيح دكتور؟‬
‫عارف يا سي "يحيى" أول مرة حبيت،‬
‫كنا في ‬‫شهر ‬‫برمهات.‬
‫القمح كان دهب‬
‫والغيطان لحد السماء.‬
‫دخلنا ع الغيط على طول نتمشى.‬
‫وتوّ ما سنابل الغلة ‬‫ا‬‫تهزت،‬ ‫شفت أحلى منظر شفته في دنيتي.‬
‫مرة وحدة كدا،‬ ‫قد 10 آلاف فراشة ملونة طارت في السماء.‬
‫أنا فاكرة ساعتها يا سي "يحيى"،‬
‫بصتله، لقيته باصصلي بحب‬
‫ومكنش واخد باله من الفراش خالص.‬
‫يمكن بقى من غير الفراش مكنتش نوّلته غرضه.‬
‫عارف يا سي "يحيى"،‬ ‫لما بفكر دلوقتي ده كان حقيقي ولّا بيتهيألي،‬
‫مبعرفش.‬
‫بس ده الحب ‬
‫بيخليك تعيش في عالم تاني.‬
‫أحيانًا بيبقى حقيقي أكتر من الحقيقة.‬
‫بيخليك تشوف‬ ‫اللي عمرك متقدر تشوفه من غير حب.‬
‫"قبيل" هيعمل عملية بإذن الله.‬
‫هو خايف يفقد الذاكرة؟ طب وإيه يعني؟‬
‫أنا قلتله ‬‫ا‬‫حكيلي كل حاجة حصلتلك‬ ‫من يوم أمك زلطتك وأنا ابقى أحكيهالك.‬
‫بس عارف لو نسيتني أخرب بيتك وبيت أمك.‬
‫أصله ينسى أيها حاجة‬
‫إلّا أنا.‬
‫[موسيقى]‬
‫[قبيل] عم "قدري" بتاع الزبادي،‬ ‫عم "عادل" بتاع الفول، عم "محمد" البقال.‬
‫عم "حبشي" بتاع الكبدة.‬
‫وست أم "السيد" اللي بتبقى قاعدا دي برا‬ ‫الطيبة دي اللي بتسلم عليا.‬
‫ماشي؟‬
‫وغير دول بقى في ‬‫إ‬‫خواتي.‬
‫"عزة" و"درغام" و"شيماء" و"عزت".‬
‫همّا يعني إخواتي مش شققا من أبويا‬ ‫بس ميصحش الواحد ينسى أخوه حتى ‬‫لو ‬‫مش شقيق.‬
‫أجيبلك صور ليهم، نبقى نكتب اسم كل واحد‬ ‫ع الصورة بتاعته. ماشي؟‬
‫وغير دول كمان في صحابي بتوع الساحة.‬
‫صحابي في الحارة‬ ‫اللي كنا بنلعب "بوكس" مع بعض.‬
‫الواد "سكر" والواد "بصلة"‬
‫والواد… "ميمي" والواد اسمه إيه؟‬ ‫هو أنا هنسى من دلوقتي ولّا إيه؟‬
‫الواد… آه "ميمي" و"بصلة"‬ ‫و"سكر" و "كريم". ماشي؟ و"شبارا".‬
‫بردو دول تفكريني.‬
‫هو ميصحش يعني أروح‬‫ ‬‫للحتة كدا‬ ‫والناس تشفني يعني‬
‫ويسلموا عليا مثلًا ولّا حاجة ‬‫و‬‫مردش عليهم‬ ‫يفتكروا إننا تغيرت أو اتكبرت عليهم.‬
‫يخدوا على خاطرهم.‬
‫[صوت عزف بيانو]‬
‫[صوت انفجار]‬
‫[‬‫صوت ‬‫طرق على الباب]‬
‫[متلعثمًا] "نورة".‬
‫في حد بيخبط.‬
‫ابقوا انضفوا الأول وبعدين اسكنوا.‬
‫- [صوت انفجار]‬ ‫- إيه ده؟‬
‫[متلعثمًا] ده الحج "هاشم" بيصطاد.‬
‫أصله بيصطاد بالديناميت.‬
‫في حاجات نفسي أعرفها.‬
‫زي إيه؟‬
‫نفسي أشوف اللي بيعزف بيانو.‬
‫وإيه تاني؟‬
‫نفسي أعرف الرسالة مكتوب فيها إيه؟‬
‫مش مهم.‬
‫ممكن تبقى رسالة بحّار لأهله.‬
‫أو وصية تاجر أو قصيدة شعر‬
‫وممكن تبقى صلاة راهب أو حتى حد بيهزر.‬
‫الحاجة الوحيدة المؤكدة‬ ‫إني دي رسالة من البحر ليك.‬
‫[موسيقى]‬